
HELSAMs årsplan gir oversikt over konkrete tiltak som skal gjennomføres på institutt- og/eller avdelingsnivå i perioden 2020-21. Årsplanen er utarbeidet innenfor årsplanene utarbeidet av Det medisinske fakultet og Universitetet i Oslo. 
Virksomhetsovergripende tiltak
· Den overordnete målsettingen i planperioden er å redusere instituttets økonomiske merforbruk og sikre økonomisk balanse innen 2024. Dette må skje både ved inntektsskapende og utgiftreduserende tiltak. Aktuelle tiltak:
· Bringe finansieringen av instituttets bachelor- og master programmer på linje med den som finnes for sammenliknbare programmer ved andre av UiOs fakulteter 
· Effektivisering av arealutnyttelsen som gir reduksjon i instituttets husleiekostnader
· Effektivisering av undervisningstilbudet, kritisk vurdering av hvilke elektive aktiviteter vi kan tilby
· Kritisk vurdering av alle nytilsettinger 
· Instituttet vil også prioritere arbeidet med et nytt HELSAM-bygg som har som målsetting å huse og integrere alle instituttets avdelinger.
Fremragende utdanning og læringsmiljø:
· Sluttføre planleggingen av og iverksette de reviderte undervisningsplanene for mastergradene International Community Health og Interdisiplinær helseforskning. 
· Gjennomføre en felles introduksjonsuke for alle instituttets studenter med fellestiltak om bla introduksjon til det norske helsesystemet, orientering om alle instituttets studieprogrammer og mulighetene for valg av elektive emner, samt sosiale aktiviteter. Introduksjonsuka vil også ha programspesifikke aktiviteter.
· Styrke den kliniske ferdighetstreningen for alle helsepersonellgrupper.
· Utvikle felles rutiner for kursevaluering.
Grensesprengende forskning:
· Fortsette utviklingen av registerbasert forskningsstruktur for som kan benyttes på bred basis i instituttets helse- og helsetjenesteforskning. 
· Sette fokus på kvalitet i forskningen som et tillegg til kvantitet
· I løpet av 2020, identifisere alle samarbeidsprosjekter der Oslo kommune inngår som partner med sikte på bedre strukturering av prosjektene og bedre samordning av datainnsamlingen.
· I løpet av 2021, gjennomføre tilsvarende kartlegging i andre kommuner i hovedstadsområdet.
· Utvikle en mentorordning for ansatte som har som mål å søke NFR, EU eler andre om forskningsmidler
· Få på plass avtaler som sikrer nødvendig støtte til klinisk forskning
Ta kunnskap i bruk:
· Utarbeide en strategi for digitalisering som vurderer muligheter for å sikre opphavsrettigheter, samt å balansere behovet for kvalitetskrav, sertifisering og inntekter opp mot det å gjøre viktig kunnskap tilgjengelig for flere.
· Løfte fram eksempler på sosial innovasjon til fakultets arbeid med innovasjon
En helhetlig personalpolitikk
· Gjennomføre arbeidsmiljøundersøkelsen ARK
· Utarbeide en bemanningsplan for faste vitenskapelige stillinger
